## 5.pielikums

Iepirkuma Nr. RPA 2021/3

nolikumam

**PIEGĀDES LĪGUMS Nr.\_\_\_\_\_\_\_\_\_\_ (PROJEKTS)**

**Par elektrotehnisko vadības iekārtu un to piederumu piegādi Brīvības pieminekļa izgaismošanas projekta realizācijai**

/valsts finansētā projekta „Brīvības pieminekļa izgaismošana” ietvaros/

Rīgā, 2021. gada \_\_\_\_\_\_\_\_\_\_\_\_\_\_\_\_

**Rīgas pašvaldības aģentūra „Rīgas pieminekļu aģentūra”**, Gaujas iela 19A, Rīga, LV-1026, direktora Gunāra Nāgela personā, kurš rīkojas saskaņā ar Rīgas domes 2011.gada 1.marta saistošo noteikumu Nr.114 “Rīgas pilsētas pašvaldības nolikums” 110.punktu un Rīgas domes 2011.gada 15.februāra nolikuma Nr.96 „Rīgas pašvaldības aģentūras “Rīgas pieminekļu aģentūra” nolikums” 9.2.apakšpunktu, turpmāk tekstā – Pasūtītājs, no vienas puses, un

**<*Piegādātāja nosaukums*>**, reģistrācijas numurs <*reģistrācijas numurs*> tā <*pilnvarotās personas amats, vārds, uzvārds*> personā, kura rīkojas saskaņā ar <*pilnvarojošā dokumenta nosaukums*> (turpmāk – Piegādātājs), no otras puses, abi kopā – Puses,

pamatojoties uz iepirkuma – atklāta konkursa „Elektrotehnisko vadības iekārtu un to piederumu piegāde Brīvības pieminekļa izgaismošanas projekta realizācijai” (ID Nr. RPA 2021/3, turpmāk - Iepirkums), rezultātiem un, saskaņā ar Piegādātāja Iepirkumā iesniegto piedāvājumu, noslēdz šādu līgumu (turpmāk – Līgums):

1. **Līguma priekšmets un izpildes kārtība**
   1. Pasūtītājs pasūta, un Piegādātājs **piegādā** **elektrotehniskās vadības iekārtas un to piederumus Brīvības pieminekļa izgaismošanas projekta realizācijai** (turpmāk – Prece) atbilstoši Līguma noteikumiem, Piegādātāja Pieteikumam, Finanšu un Tehniskajam piedāvājumam (Līguma pielikumi), un nodrošina Preces garantiju.
   2. Preces piegādes vieta: Pasūtītāja norādītā adresē Rīgas pilsētas robežās.
2. **Līguma summa, norēķinu kārtība**
   1. **Līguma kopējā summa ir** **\_\_\_\_ EUR** **(*vārdiem* eiro, \_\_ centi)** **bez PVN**.
   2. PVN tiek aprēķināts un maksāts papildus saskaņā ar spēkā esošo nodokļu likmi.
   3. Līguma 2.1.punktā norādītajā summā ir ietverti visi Piegādātāja izdevumi, kas tam rodas saistībā ar Līguma izpildi, tajā skaitā izdevumi, kas saistīti ar Preču piegādi Pasūtītājam uz Līguma 1.2.punktā norādīto adresi, kā arī garantijas saistību un citu šajā Līgumā noteikto pienākumu izpildi.
   4. Pasūtītājs veic samaksu par piegādātajām Precēm pēc Līguma noteikumiem atbilstošu Preču piegādes, preču pavadzīmes abpusējas parakstīšanas un rēķina saņemšanas, pārskaitot rēķinā norādīto naudas summu uz Līgumā norādīto Piegādātāja bankas norēķina kontu.
   5. Pasūtītājam nav pienākums apmaksāt Piegādātāja rēķinus vai segt jebkādas Piegādātāja izmaksas vai zaudējumus par Preču piegādi, kuras Piegādātājs nav veicis un/vai par Līguma prasībām neatbilstošas kvalitātes vai bojātas Preces piegādi.
   6. Samaksa par piegādāto Preci uzskatāma par veiktu ar brīdi, kad Pasūtītājs veicis pārskaitījumu uz Piegādātāja norādīto norēķinu kontu.
   7. Rēķinu Izpildītājs Pasūtītājam iesniedz tikai elektroniski, atbilstoši Rīgas pilsētas pašvaldības portālā [www.eriga.lv](http://www.eriga.lv/), sadaļā „Rēķinu iesniegšana” norādītajai informācijai par elektroniskā rēķina formātu, izmantojot manuālu rēķina informācijas ievades Web formu  portālā http://[www.eriga.lv](http://www.eriga.lv/), sadaļā „Rēķinu iesniegšana”.
   8. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
   9. Puses vienojas, ka elektroniskā rēķina apmaksas termiņš ir 15 (piecpadsmit) dienu laikā no dienas, kad Izpildītājs iesniedzis Pasūtītājam elektronisku rēķinu, atbilstoši portāla [www.eriga.lv](http://www.eriga.lv/) sadaļā „Rēķinu iesniegšana” norādītajai informācijai par elektroniskā rēķina formātu.
   10. Puses vienojas, ka elektroniskā rēķina apmaksas termiņu skaita no dienas, kad Izpildītājs, atbilstoši pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītājam elektronisku rēķinu, ar nosacījumu, ka Izpildītājs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai.
   11. Izpildītājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam.
   12. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.
3. **Līguma izpildes termiņš, Līguma grozīšana un izbeigšana**
   1. Šis Līgums stājas spēkā tā abpusējas parakstīšanas brīdī un ir spēkā līdz pilnīgai Pušu saistību izpildei.
   2. Līguma izpildes termiņš ir **2021. gada \_\_\_\_\_\_\_\_\_\_\_\_\_\_\_**.
   3. Līguma termiņš pagarināms, ja:
      1. izpildes termiņa pagarināšanas nepieciešamība ir radusies no Pasūtītāja atkarīgu apstākļu dēļ, kā arī ja līguma izpildes kavējums ir radies saistībā ar cita līguma (kuru pasūtītājs noslēdzis ar citu piegādātāju) izpildes kavējumu vai pārkāpumu;
      2. izpildes termiņa pagarināšanas nepieciešamība ir radusies vai ir nepieciešama nepārvaramas varas dēļ vai tai ir cits objektīvs no piegādātāja gribas neatkarīgs iemesls, kuru Piegādātājs iepriekš nevarēja paredzēt un novērst. Līguma izpildes termiņš nevar tikt pagarināts, ja tas pārsniedz ārvalstu finanšu instrumenta finansētā projekta termiņu, tomēr arī šajā gadījumā pasūtītājam saglabājas pienākums samaksāt par piegādātāja faktiski piegādāto preci un pakalpojumu.
   4. Ja kāds no Līguma nosacījumiem zaudē spēku normatīvo aktu grozījumu rezultātā, Līgums nezaudē spēku tā pārējos punktos un šajā gadījumā Puses piemēro šo Līgumu, atbilstoši spēkā esošajiem normatīvajiem aktiem.
   5. Puses ir tiesīgas veikt Līguma grozījumus tikai Publisko iepirkumu likumā paredzētajos gadījumos un kārtībā.
   6. Jebkuri Līguma grozījumi tiek noformēti rakstveidā un kļūst par Līguma neatņemamu sastāvdaļu. Puses ir tiesīgas veikt Līguma grozījumus tādā apmērā, kas neskar piedāvātās Preces cenas palielināšanu.
   7. Risku par Līgumā neparedzētām piegādēm, darbiem un pakalpojumiem, kas nepieciešami līguma pilnīgai izpildei (turpmāk – neparedzēti darbi), uzņemas Piegādātājs, tai skaitā neparedzēto darbu izmaksas, kuras nav iekļautas līgumcenā, bet ir nepieciešamas līguma pilnīgai izpildei pasūtītāja pieprasītajā apjomā, kvalitātē un termiņā un kuras izriet no līguma objekta apraksta arī tad, ja tās nav tieši norādītas Līgumā.
   8. Risku par neparedzētiem darbiem uzņemas Pasūtītājs, ja:
      1. neparedzēto darbu nepieciešamība ir radusies tādu no līdzēju gribas neatkarīgu apstākļu dēļ, kurus līdzēji, slēdzot Līgumu, nevarēja paredzēt;
      2. neparedzētie darbi ir ierosināti pēc Pasūtītāja iniciatīvas, Pasūtītājam precizējot vai papildinot Līguma priekšmetu vai Līguma objektu;
      3. Līgums objektīvu, no Piegādātāja gribas neatkarīgu iemeslu dēļ nav izpildāms, ja netiek veikti neparedzētie darbi.
   9. Pusēm ir tiesības jebkurā brīdī izbeigt Līgumu, par to rakstiski vienojoties.
   10. Pasūtītājam ir tiesības vienpusēji atkāpties no Līguma, rakstiski par to brīdinot Piegādātāju, ja:
       1. Piegādātājs neveic Preču piegādi ilgāk par 30 (trīsdesmit) dienām no Līgumā noteiktā piegādes termiņa beigām;
       2. izpildījums neatbilst līgumam, šī neatbilstība nav vai nevar tikt novērsta līgumā paredzētajā termiņā un neatbilstībā nav vainojams pats Pasūtītājs;
       3. Piegādātājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
       4. Piegādātājs Līguma noslēgšanas vai izpildes laikā pārkāpis normatīvo aktu attiecībā uz Līguma slēgšanu vai izpildi;
       5. ir pasludināts Piegādātāja maksātnespējas process vai iestājušies citi apstākļi, kas liedz vai liegs Piegādātājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no līguma;
       6. piegādātājs pārkāpj vai nepilda citu būtisku līgumā paredzētu pienākumu;
       7. piegādātājs pasūtītājam nodarījis zaudējumus;
       8. piegādātājs ir patvaļīgi pārtraucis līguma izpildi, tai skaitā piegādātājs nav sasniedzams juridiskajā adresē;
       9. citos līgumā noteiktajos gadījumos;
       10. ārējā normatīvajā aktā noteiktajos gadījumos;
       11. ja Preču kvalitātes prasības būtiski atšķiras no tehniskajā piedāvājumā vai Preces instrukcijā norādītajām tās īpašībām. Ja iestājas šajā apakšpunktā minētais un tas tiek konstatēts, un tiek sastādīts attiecīgs pamatojums, Piegādātājam ir pienākums atmaksāt Pasūtītājam jau saņemto Preču cenu, kā arī pieņemt un aizvest Preces no Pasūtītāja telpām;
       12. turpmāku līguma izpildi padara neiespējamu nepārvarama vara;
   11. Tiesību atkāpties no Līguma vai prasīt Līguma atcelšanu var izlietot, ja līdzējs ir ticis brīdināts par iespējamo vai plānoto atkāpšanos no Līguma vai tā atcelšanu un nav novērsis atkāpšanās vai Līguma atcelšanas pamatu līgumā noteiktajā termiņā.
   12. Līgums tiek atcelts paziņojuma kārtībā. Līgums ir uzskatāms par atceltu, ja paziņojuma adresāts Līgumā noteiktajā termiņā – 10 (desmit) dienu laikā neceļ iebildumus.
   13. Šī Līguma saistību izbeigšanas gadījumā Pasūtītājs veic pilnu norēķinu un samaksā visus Piegādātāja pamatoti iesniegtos rēķinus par faktiski veikto piegādi līdz līgumsaistību pilnīgai izbeigšanai.
   14. Katrs no līdzējiem ir tiesīgs ar vienpusēju rakstisku paziņojumu apturēt līguma darbību, kamēr tiek izšķirts strīds par līguma atcelšanu, ja no līguma rakstura nav secināms, ka līguma izpilde pēc strīda izšķiršanas vairs nebūs iespējama vai nebūs pasūtītājam nepieciešama.
   15. Piegādātājam ir tiesības vienpusēji atkāpties no Līguma, rakstiski par to brīdinot Pasūtītāju, ja Pasūtītājs nepilda Līguma 6.3.punkta apakšpunktos noteiktos pienākumus un 10 dienu laikā pēc rakstveida brīdinājuma saņemšanas pārkāpums nav pārtraukts.
   16. Pasūtītājam ir tiesības nekavējoties vienpusēji izbeigt Līgumu, par to rakstiski paziņojot Piegādātājam, un neatlīdzinot tādējādi radušos zaudējumus, ja:
       1. Piegādātāja darbība ir izbeigta vai pārtraukta, vai ir apturēta tā saimnieciskā darbība;
       2. Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas, vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas.
4. **Garantija**
   1. Preču pilnas riska garantijas laiks ir 24 (divdesmit) mēneši no Preces pieņemšanas – nodošanas akta abpusējas parakstīšanas dienas. Izņemot: Polipit polimēru maisījuma šahtām un vākiem tiks nodrošināta ne 15 gadus ražotāja garantija (šahtas korpusam un nekustīgajiem materiāliem).
   2. Preces garantijas laikā nekvalitatīvu vai Līguma noteikumiem neatbilstošu Preču apmaiņas termiņš pret Iepirkuma līguma noteikumiem atbilstošām Precēm: 10 (desmit) darbdienu laikā no defektu akta par konstatētajiem Preču trūkumiem sastādīšanas dienas.
   3. Preces garantija neattiecas uz preces defektiem, kas radušies:
      1. apzinātu bojājumu konstatēšanas gadījumā;
      2. neatļautu izmaiņu veikšanas, Pasūtītāja pašrocīgas remontēšanas, neapstiprinātu detaļu lietošanas Precei vai Preču lietošanu tādā veidā, kas ir pretrunā ar Preču ražotāja instrukcijām;
      3. nepārvaramas varas apstākļu rezultātā.
   4. Par jebkuru Preces bojājumu vai darbības traucējumu, kas jānovērš Preces garantijas ietvaros, Pasūtītājs sastāda defektu aktu, kas ir saistošs Piegādātājam, un nekavējoties iesniedz Piegādātājam. Piegādātājam ne vēlāk kā 3 (trīs) darba dienu laikā no paziņošanas brīža jāierodas uz abpusēju defektu akta sastādīšanu. Ja Piegādātājs minētajā termiņā neierodas, Pasūtītājs vienpusēji sagatavo Preces defektu aktu, kas ir saistošs Piegādātajam.
   5. Jautājumu par Preces defekta aktā norādītā pamatotību izlemj Pušu pilnvarotie pārstāvji Preču defektu akta sastādīšanas brīdi. Ja Pušu pārstāvji nevar vienoties, Pusēm ir tiesības pieaicināt neatkarīgu ekspertu, kura pakalpojumu apmaksā Piegādātājs gadījumā, ja tiek konstatēts, ka Preces bojājuma rašanās iemesls nav Pasūtītāja darbinieku vainā. Ja neatkarīgais eksperts konstatē, ka Preces bojājums radies Pasūtītāja Līguma atrunātas vainas dēļ, neatkarīgā eksperta pakalpojumus apmaksā Pasūtītājs.

4.6 Pamatojoties uz Preces defektu aktu, ja Preces bojājums nav radies Līgumā noteiktās Pasūtītāja vainas dēļ vai nepārvaramas varas apstākļu rezultātā, Piegādātājam ne vēlāk kā 10 (desmit) darba dienu laikā no defektu akta saņemšanas dienas, jānomaina Prece ar jaunu Preci vai jāveic Preces remonts bez papildus samaksas.

4.7. Ja Preces bojājums radies Līgumā noteiktās Pasūtītāja vainas dēļ, Preces remontu apmaksā Pasūtītājs, iepriekš saskaņojot ar Piegādātāju Preces remonta darbu apjomu, cenu un laiku.

1. **Preču kvalitātes prasības**

5.1. Piegādātās Preces ir jaunas, augstas kvalitātes un tās transportētas un uzglabātas atbilstoši ražotāja noteiktajām prasībām un instrukcijām par Preču transportēšanu un uzglabāšanu.

5.2. Piegādātājs garantē, ka piegādātās Preces atbilst Latvijas Republikas normatīvo aktu prasībām.

5.3. Precēm jābūt marķētām ar ražotāja firmas zīmi un ar pievienotu informāciju par galvenajiem ekspluatācijas tehniskajiem rādītājiem.

5.4. Piegādātājs garantē, ka Preces atbilst Līguma noteikumiem un ir derīgas ekspluatācijai, kā arī to, ka Preču izmantošana, atbilstoši to uzdevumiem, nenodarīs kaitējumu cilvēka veselībai un dzīvībai.

1. **Pušu saistības**
   1. Piegādātāja pienākumi:
      1. piegādāt Līguma un Latvijas Republikas normatīvo aktu prasībām atbilstošas, jaunas, pienācīgas kvalitātes Preces saskaņā ar Līguma noteikumiem;
      2. Precēm jābūt ar Latvijas Republikas normatīvo aktu prasībām atbilstošu marķējumu un/vai attiecīgi sertificētām, ja to paredz normatīvie akti;
      3. iesniegt Preču dokumentāciju;
      4. transportējot Preces, nodrošināt to drošību pret iespējamajiem bojājumiem;
      5. Piegādātājs nodrošina Preces uzstādīšanai izmantoto materiālu, metožu, paņēmienu, kā arī darbus pārraugošo un izpildošo darbinieku kvalifikācijas atbilstību Preces ražotāja prasībām, ja tādas ir noteiktas;
      6. Pārdevējs pieņem atpakaļ no pircēja Iepirkuma līgumam neatbilstošās Preces un veic to aizvietošanu ar līgumam atbilstošām precēm 5 (piecu) darbdienu laikā no Preču defektu akta sagatavošanas dienas;
      7. Preces garantijas laikā nekvalitatīvu vai Līguma noteikumiem neatbilstošu Preču apmaiņas termiņš pret Iepirkuma līguma noteikumiem atbilstošām Precēm: 10 (desmit) darbdienu laikā no defektu akta par konstatētajiem Preču trūkumiem sastādīšanas dienas;
      8. Ja pircējs Iepirkuma līguma izpildē piedāvā ekvivalentu preci, tam jāpierāda ekvivalence; preces cena nedrīkst pārsniegt Tehniskajā – finanšu piedāvājumā norādīto cenu;
      9. sagatavot un nodot Pasūtītājam pavdzīmi par piegādātajām Precēm;
      10. saskaņot ar Pasūtītāju Līgumā minētos jautājumus, kas saistīti ar līgumsaistību izpildi; laikus, vismaz 5 (piecas) darba dienas pirms Preču piegādes termiņa iestāšanās, informēt Pasūtītāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas kavē Preču piegādi noteiktajā laikā;
      11. veikt Līguma izpildi ar saviem spēkiem, resursiem un līdzekļiem.

6.2. Piegādātāja tiesības:

6.2.2. par piegādātām un Līgumā noteiktajā kārtībā nodotām kvalitatīvām Precēm savlaicīgi saņemt Līgumā noteikto samaksu;

6.2.3. saņemt no Pasūtītāja saistību izpildei nepieciešamo informāciju;

6.2.4. rakstveidā saskaņojot ar Pasūtītāju nomainīt personālu vai apakšuzņēmējus.

6.3. Pasūtītāja pienākumi:

* + 1. pārbaudīt piegādāto Preču kvalitāti un atbilstību Līguma noteikumiem, un pieņemt saskaņā ar Līguma noteikumiem piegādātās, Līguma prasībām atbilstošās, kvalitatīvās Preces;
    2. Līgumā noteiktajā kārtībā savlaicīgi samaksāt par pieņemto, Līguma prasībām atbilstošu un kvalitatīvu Preci;
    3. Piecu (5) darba dienu laikā pēc Pasūtītāja rakstveida iesnieguma saņemšanas saskaņot personāla vai apakšuzņēmēju nomaiņu, ja piedāvātais personāls vai apakšuzņēmēji atbilst Iepirkuma Nolikuma prasībām;
    4. Pretenziju gadījumā izteikt tās rakstveidā, piecu (5) darba dienu laikā no pretenziju rašanās brīža;
    5. laikus informēt piegādātāju par iespējamiem vai paredzamiem kavējumiem līguma izpildē un apstākļiem, notikumiem un problēmām, kas varētu ietekmēt līguma precīzu un pilnīgu izpildi vai tā izpildi noteiktajā laikā.
  1. Pasūtītāja tiesības:
     1. dot Piegādātājam saistošus norādījumus attiecībā uz Līguma izpildi, ciktāl tas nemaina vai nepapildina līguma priekšmetu vai nepadara neiespējamu līguma izpildi;
     2. saņemt no Piegādātāja informāciju un paskaidrojumus par Līguma izpildes gaitu un citiem Līguma izpildes jautājumiem;
     3. nekvalitatīvas, lietotas un/vai Līguma prasībām neatbilstošas Preces piegādes gadījumā, pieprasīt Piegādātājam apmainīt to pret kvalitatīvu, jaunu, nelietotu, Līguma prasībām atbilstošu;
     4. laicīgi saņemt no Piegādātāja informāciju un paskaidrojumus par iespējamajiem vai paredzamajiem kavējumiem Līguma izpildē;
     5. apturēt vai atlikt Līguma izpildi vai Līgumā paredzētos maksājumus ārējā normatīvajā aktā, Instrukcijā vai Līgumā noteiktajos gadījumos;
     6. aizstāt Pasūtītāju kā Pusi ar citu iestādi, ja Pasūtītāju kā iestādi reorganizē vai mainās tā kompetence.
  2. Pasūtītājs atsaka pieņemt Līguma izpildījumu, ja piegādāta nekvalitatīva vai Līguma noteikumiem neatbilstoša Prece.

1. **Pušu atbildība**
   1. Pusei ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un dokumentāli pamatoti pierādīta zaudējumu nodarītāja vainojama rīcība (darbība vai bezdarbība), zaudējumu esamības fakts un zaudējumu apmērs, kā arī cēloniskais sakars starp vainojamās Puses rīcību un nodarītajiem zaudējumiem.
   2. Par Preču piegādes termiņa kavēšanu vai citu Līgumā noteikto saistību nepildīšanu Pasūtītājs ir tiesīgs piemērot Piegādātājam līgumsodu 0,1% apmērā no savlaicīgi nepiegādāto Preču vērtības par katru nokavējuma dienu, bet ne vairāk kā 10% no kopējās Līguma summas.
   3. Par Līgumā noteikto maksājumu termiņu kavējumu Piegādātājs ir tiesīgs piemērot Pasūtītājam līgumsodu 0,1% apmērā no termiņā nesamaksātās summas par katru maksājuma nokavējuma dienu, bet ne vairāk kā 10% no kavētā maksājuma summas.
   4. Līgumā noteikto līgumsodu apmaksa tiek veikta 10 (desmit) dienu laikā pēc attiecīgās puses rēķina par līgumsoda samaksu saņemšanas. Pasūtītājs tiesīgs ieturēt līgumsodu no veicamajiem maksājumiem.
   5. Līgumsoda samaksa neatbrīvo Puses no turpmākas saistību izpildes pienākuma un netiek ieskaitīta zaudējumu atlīdzībā.
2. **Nepārvarama vara**
   1. Puses tiek atbrīvotas no atbildības par pilnīgu vai daļēju šajā Līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā. Šāda nepārvaramā vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, valsts un pašvaldību institūciju pieņemtie normatīvie akti un norādījumi, kas ir saistoši Pusēm un neviena no Pusēm nav tos iniciējusi, un citi apstākļi, kas neiekļaujas Pušu iespējamās kontroles robežās). Puse var atsaukties uz nepārvaramās varas radītajiem Līguma izpildes šķēršļiem tikai gadījumā, ja pirms tam ir izdarījusi visu iespējamo, lai tos novērstu.
   2. Gadījumā, ja iestājas Līguma 8.1.punktā noteiktie apstākļi, Līgumā noteiktie termiņi tiek pagarināti attiecīgi par tādu laika periodu, par kādu nepārvaramas varas apstākļi aizkavējuši Līguma izpildi.
   3. Pusei, kas nokļuvusi nepārvaramas varas apstākļos, bez kavēšanās jāinformē par to otra Puse rakstiski ne vēlāk kā 5 (piecu) darba dienu laikā pēc nepārvaramas varas apstākļu iestāšanās un ziņojumam jāpievieno izziņa, ko izsniegusi kompetenta iestāde un kas satur minēto apstākļu apstiprinājumu un raksturojumu.
   4. Ja minēto apstākļu dēļ Līgums nedarbojas ilgāk par 3 (trīs) mēnešiem, katrai Pusei ir tiesības izbeigt Līgumu, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies Līguma izbeigšanas rezultātā.
3. **Strīdu izskatīšanas kārtība**
   1. Strīdus, kas rodas Līguma izpildes gaitā vai sakarā ar šo Līgumu, Puses risina savstarpēju pārrunu ceļā. Vienošanās par strīda atrisināšanu noformējama rakstveidā un Puses to abpusēji paraksta. Minētā vienošanās pievienojama šim Līgumam. Ja vienošanās netiek panākta, tad strīdus risina tiesā Latvijas Republikas normatīvajos aktos noteiktajā kārtībā.
   2. Jautājumos, kas nav tiešā veidā paredzēti Līgumā, Puses risina saskaņā ar spēkā esošajiem normatīvajiem aktiem.
4. **Informācijas apmaiņa, citi noteikumi**
   1. Ja kādai no Pusēm tiek mainīti rekvizīti vai Līguma 10.5.punktā noteiktās Pušu kontaktpersonas vai to kontaktinformācija, attiecīgā Puse 5 (piecu) darba dienu laikā no notikušo izmaiņu iestāšanās rakstiski paziņo par to otrai Pusei. Ja Puse neizpilda šī punkta nosacījumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju attiecībā pret otras Puses sniegto informāciju.
   2. Gadījumā, ja notiek Pasūtītāja reorganizācija, Līgums paliek spēkā un tā nosacījumi ir saistoši tā tiesību un saistību pārņēmējam. Pasūtītājs par šādu apstākļu iestāšanos 10 (desmit) dienas iepriekš rakstiski brīdina Piegādātāju.
   3. Informācijas apmaiņu veic Paziņošanas likumā noteiktajos veidos, termiņos un kārtībā. Informācijas apmaiņa starp Pusēm var notikt arī izmantojot e-pasta saraksti, kas kļūst par Līguma neatņemamu sastāvdaļu.
   4. Puses nav tiesīgas nodot savas tiesības un saistības, kas saistītas ar Līgumu un izriet no tā, trešajai personai.
   5. Puses sadarbību Līguma izpildei īsteno, pilnvarojot kontaktpersonas:
      1. Pasūtītāja kontaktpersona: \_\_\_\_\_\_\_\_\_\_\_\_, tālruņa numurs: \_\_\_\_\_\_\_\_\_\_\_\_, e-pasta adrese: \_\_\_\_\_\_\_\_\_\_\_\_.
      2. Piegādātāja kontaktpersona: \_\_\_\_\_\_\_\_\_\_\_\_, tālruņa numurs: \_\_\_\_\_\_\_\_\_\_\_\_, e-pasta adrese: \_\_\_\_\_\_\_\_\_\_\_\_.
   6. Līgums sagatavots latviešu valodā, parakstīts divos oriģinālos eksemplāros uz \_\_ (\_\_\_\_\_\_\_) lappusēm, ar 2 (diviem) pielikumiem uz \_\_ (\_\_\_\_\_\_\_) lappusēm, abi eksemplāri ir ar vienādu juridisko spēku. Viens no Līguma eksemplāriem atrodas pie Pasūtītāja, bet otrs – pie Piegādātāja.
   7. Līgumam tā noslēgšanas brīdī ir pievienoti divi pielikumi, kas ir Līguma neatņemamas sastāvdaļas:
5. Pieteikums uz \_\_ lpp.;
6. Finanšu piedāvājums uz \_\_ lpp.;
7. Tehniskais piedāvājums uz \_\_ lpp.
8. **Pušu juridiskās adreses un rekvizīti:**

|  |  |
| --- | --- |
| **Pasūtītājs:**  **Rīgas pašvaldības aģentūra**  **„Rīgas pieminekļu aģentūra”**  Gaujas iela 19A, Rīga, LV-1026  Norēķinu rekvizīti:  Rīgas pilsētas pašvaldība  Rātslaukums 1, Rīga, LV-1050  NMR kods 90011524360  PVN reģ. Nr. LV90011524360  Valsts kase, TRELLV22  Konts: LV23TREL980259704500B  RD iestādes kods: 233  \*G.Nāgels | **Piegādātājs:** |

*\*ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU*